%titleওয়েব ডিজাইন করে মাসে কত টাকা আয় করা যায়% | এসো আয় করি\nওয়েব ডিজাইন বেশ জটিল হলেও ইন্টারনেট এবং প্রযুক্তি বিকাশের সাথে সাথে বর্তমানে এটি আগের তুলনায় অনেক বেশি জনপ্রিয় হয়ে উঠেছে। আজকাল অনেক লোকেদের মাঝেই নিজেকে একজন দক্ষ ওয়েব ডিজাইনার হিসেবে তৈরী করার প্রবণতা বেশ লক্ষ্য করা যায়। আর সেই চাহিদা অনুসারে তাদের মাসিক ইনকামও অনেক ভালো হয়ে থাকে।\nঅনেক তরুণ ডিজাইনারদের ওয়েব ডিজাইন সম্পর্কে ভুল ধারণা রয়েছে। চলুন জেনে নিই ওয়েব ডিজাইন কি? মূলত, ওয়েব ডিজাইন হচ্ছে ডিজাইন সম্পর্কিত, ফ্রন্ট-এন্ড ডেভেলপমেন্ট সম্পর্কিত নয়। অবশ্যই যদি আপনার কিছু কোডিং ল্যাংগুয়েজ যেমন, HTML, CSS, Java ইত্যাদি সম্পর্কে জানা থাকে তাহলে এতে আপনার দক্ষতা বাড়বে। তবে শুধু এগুলোর মাধ্যমে আপনি সামনের দিকে এগিয়ে যেতে পারবেন না। কেননা, আসলে এগুলো ওয়েব ডিজাইনের মূল বিষয় নয়।\nওয়েব ডিজাইন হচ্ছে ইউজারদের ওয়েব-পেইজে ইন্টারএ্যাক্ট করার একটি উপায়। কোনও ওয়েবসাইট ডিজাইন করার সময় সাইটের লুক এবং পারফরমেন্স দুটোই বিবেচনা করা আবশ্যক। কিছু ইলিমেন্ট রয়েছে, যার মাধ্যমে কোনো ওয়েবসাইট ডিজাইন করলে তা কোনোরকম পরিমাপ ছাড়াই সাইটের পারফরমেন্স ম্যাক্সিমাইজ করতে সাহায্য করবে।\nআপনি কীভাবে আপনার কনটেন্ট সাজাবেন তা নির্ভর করবে আপনার সাইটের পারফরমেন্স এবং লুকের ওপর। মূলত, ওয়েবসাইট লেআউটের নির্দিষ্ট কোনো নিয়ম না থাকলেও কিছু নীতি আপনার অবশ্যই মেনে চলতে হবে। আপনি যদি কোড লিখতে না জানেন তবে, বিভিন্ন ওয়েবসাইট ডিজাইন টুলগুলোর সীমাবদ্ধতা জানতে আপনার এটি জানা অপরিহার্য। নতুবা, আপনি ডিজাইনের ক্ষেত্রে আটকে যেতে পারেন।\nএকটি ওয়েবসাইট ডিজাইনের ক্ষেত্রে সবগুলো ইলিমেন্টের মধ্যে অন্যতম গুরুত্বপূর্ণ ইলিমেন্ট হচ্ছে কালার। এটা মাথায় রাখা জরুরী যে, কালার সাইকোলজী সম্পর্কে অনেক ভ্রান্ত ধারণা রয়েছে। আপনার সাইটের জন্য কালার নির্বাচন করার ক্ষেত্রে আপনার ব্র্যান্ড এবং যে ম্যাসেজটি আপনি জানানোর চেষ্টা করছেন তার দিকে ফোকাস করুন। এই দুটির সাথে মিল রেখে আপনি কালার নির্বাচন করতে পারেন।\nওয়েবসাইট ডিজাইনের সময় সহজেই পাঠযোগ্য এমন ধরনের ফন্ট নির্বাচন করুন। এক্ষেত্রে আপনি ”Canva” এর ন্যায় টুলগুলোর সাহায্য নিতে পারেন। এছাড়াও ”PageCloud” এর মতো ওয়েব ডিজাইন টুলের মাধ্যমে কোনো অ্যাপের সাহায্য ছাড়াই ফন্ট সংযুক্ত করতে পারেন।\nবিগত কয়েক বছর ধরে ওয়েব ডিজাইনে গ্রাফিক্যাল ইলিমেন্টগুলির ব্যবহার বন্ধ হয়ে গেছে। সুন্দর রঙ এবং আকারের সংমিশ্রণটি আপনার সাইটের প্রতি দৃষ্টি আকর্ষণ করার জন্য, এমনকি অনেক ধরনের কাজে আপনি ব্যবহার করতে পারেন। কোডের উপর নির্ভর না করে ডিজাইন সম্পূর্ণ করার ক্ষেত্রে আপনি এই ধরনের ইলিমেন্ট ব্যবহার করতে পারেন।\nওয়েব ডিজাইন কত প্রকার\nঅনলাইনে এমন অনেক আর্টিকেল দেখে থাকবেন যেখানে একটি ওয়েবসাইট ডিজাইনের স্টাইল সম্পর্কিত বিস্তারিত আলোচনা রয়েছে। মূলত, সঠিকভাবে একটি ওয়েবসাইট ডিজাইনের দুটি উপায় রয়েছে: অ্যাডাপ্টিভ এবং রেসপন্সিভ ওয়েবসাইট।\nঅ্যাডাপ্টিভ ওয়েবসাইট : অ্যাডাপ্টিভ ওয়েব ডিজাইন একটি ওয়েবসাইটের দুটি বা তার চেয়েও অধিক ভার্সন ব্যবহার করে, যা বিভিন্ন সাইজের ক্ষেত্রে কাস্টমাইজ করা হয়।\nরেসপন্সিভ ওয়েবসাইট: সাধারণত রেসপন্সিভ ওয়েবসাইটগুলি পার্সেন্টেজ এর ওপর ভিত্তি করে ব্রেকপয়েন্টের সাথে ফ্লেক্সিবল গ্রিডগুলির সমন্বয়ে প্রতিটি স্ক্রিন সাইজের একটি কাস্টম লুক তৈরী করে থাকে।\nএছাড়াও, কিছু মডার্ণ ডিজাইন টুল রয়েছে যেগুলোর মাধ্যমে ডিজাইনকৃত ওয়েবসাইট যেকোন ডিভাইসেই চমৎকার দেখায়। এবং সেইসাথে আপনি কিভাবে কোডিং করবেন তা জানার প্রয়োজন পড়ে না।\nচলুন, আমরা ওয়েব ডিজাইনার হওয়ার ক্ষেত্রে টেকনিক্যাল সাইডের কথা চিন্তা করি। শব্দটি বেশ জটিল মনে হচ্ছে? আসলে ওয়েব ডিজাইন কি কি শিখতে হয় এগুলোর সম্পর্কে আপনি একবার জানতে পারলে আপনার কাছে বেশ সহজ এবং মজাদার মনে হবে।\nভিজ্যুয়াল ডিজাইন সাধারণত ডিজিটাল প্রোডাক্টগুলোর দিকে ফোকাস করে থাকে। এই ধরনের ডিজাইনের প্রিন্সিপল হচ্ছে ওয়েবসাইটের লুক নির্ধারণ করা। যেমন: টাইফোগ্রাফি, গ্রিড সিস্টেম, কালার থিওরি ইত্যাদি।\nমূলত, ভিজ্যুয়াল ডিজাইন মুড বোর্ড তৈরীর ক্ষেত্রে, ওয়েব ফন্ট এবং কালার প্যালেটগুলির মাধ্যমে এক্সপেরিমেন্টের সুযোগ দিয়ে থাকে।\nএকজন কারিগর হিসেবে আপনার কাজের জন্য সঠিক টুলসের প্রয়োজন। একটি ইন্ডাস্ট্রির মান সম্পর্কে জানা প্রতিটি ক্ষেত্রেই সহায়ক। একটি ওয়েবসাইট ডিজাইনের সময় সরাসরি ওয়েব ব্রাউজারে কাজ করা যায় এমন সব টুলগুলো (অ্যাডোব ফটোশপ, ইলাস্ট্রেটর, স্কেচ ইত্যাদি) প্রায় সমস্ত ডিজাইনার তাদের কাজের গুরুত্বপূর্ণ অংশগুলো যেমন, mockups ক্রিয়েটিং, লোগো ও ইমেজ ডিজাইন এবং মডিফাই করা ইত্যাদির ক্ষেত্রে ব্যবহার করে থাকে।\nআর তাই আপনাকেও এর ব্যবহার সম্পর্কে ভালোভাবে জানতে হবে।\nএকজন ওয়েব ডিজাইনারের কোডিং সম্পর্কেও জানা দরকার। কেননা, বর্তমানে বেশিরভাগ ডিজাইনের কাজের ক্ষেত্রেই কোডিং এর দক্ষতা প্রয়োজন। HTML মানে Hypertext Markup Language, যা কোনো ওয়েব পেইজে কনটেন্ট পুট করার ক্ষেত্রে এবং সেটাকে স্ট্রাকচার দেয়ার জন্য কোডিং ল্যাংগুয়েজ হিসেবে ব্যবহৃত হয়।\nCSS অথবা Cascading Style Sheet কে সাধারণভাবে HTML এর পার্টনার বলা যায়। কেননা, এটি একটি কোড যা ব্রাউজারগুলোকে কোনও ওয়েব পেইজের জন্য কীভাবে HTML ফরমেট করতে হয় তা বলে দেয়। এক কথায় এটি সমস্ত টেক্সট এবং কনটেন্টগুলোকে একটি সুন্দর লুক প্রদান করে।\nএটির সাহায্যে আপনি কালার অ্যাডজাস্ট, ফন্টের পরিবর্তন বা চমৎকার ব্যাকগ্রাউন্ড যুক্ত করা, তথাটি আরো অনেক কিছু করতে পারেন।\nHTML এবং CSS ব্যবহারের মাধ্যমে আপনার ডিজাইনগুলো কোড আপ করার পাশাপাশি যদি আপনি জাভাস্ক্রিপ্ট ব্যবহার করে প্রোগ্রামও করতে পারেন তবে আপনার প্রতিযোগিতার বিপক্ষে বিশাল লেগ আপ থাকবে। জাভাস্ক্রিপ্ট আপনাকে আপনার সাইটে স্ট্যাটিক ইলিমেন্টগুলো নিতে এবং সেগুলোকে ইন্টারেক্টিভ করার সুবিধা দিবে।\nসংক্ষিপ্তাকারে যদি বলি ওয়েব ডিজাইন ভালোভাবে শেখার জন্য উপরিউক্ত বিষয়গুলোর পাশাপাশি আপনাকে আরও কিছু স্টেপ অনুসরণ করতে হবে। দেখে নিন-\nভিজ্যুয়াল ডিজাইনের বেসিক নিয়মগুলো আয়ত্ত করুন।\nলে-আউট ডিজাইন শিখুন।\nকালার-প্রিন্সিপল সম্পর্কে ধারণা নিন।\nইন্টারঅ্যাকশন-ডিজাইনের বেসিক নলেজগুলো শিখুন।\nPS এবং অন্যান্য ওয়েব UI mock-up টুলগুলোর ব্যবহার সম্পর্কে দক্ষতা অর্জন করতে হবে।\nবেসিক কোডিং ল্যাংগুয়েজ (HTML, CSS) বুঝতে হবে।\nকোম্পানী প্রোডাক্ট এবং ইউজার গ্রুপের সাথে পরিচিত হতে হবে।\nফ্রন্ট-এন্ড কোডিং ইডিট সফটওয়্যারগুলোর মধ্যে কমপক্ষে একটিতে দক্ষতা তৈরী করুন।\nSEO সম্পর্কে শিখুন।\nমূলত, ওয়েব ডিজাইন শেখার নির্দিষ্ট কোনো সময় নেই। এটি নির্ভর করবে আপনার আগ্রহের ওপর। আপনি যদি কাজের ব্যাপারে খুবই মনোযোগী হয়ে থাকেন এবং পরিশ্রম করতে পারেন তাহলে ২-৩ মাসের মধ্যে একজন ওয়েব ডিজাইনার হয়ে উঠতে পারেন। যদি আরো ভালো পরিশ্রম করতে পারেন তাহলে আরো কম সময়ে শিখতে পারবেন। তবে ওয়েব ডিজাইনে দক্ষ হতে হলে ৬ মাস থেকে ১ বছর সময় আপনার জন্য যথেষ্ট।\nপ্রায় সব ধরণের জব মার্কেটপ্লেসগুলোতেই দক্ষ ওয়েব ডিজানারদের ব্যাপক চাহিদা রয়েছে। আর সেই চাহিদা অনুসারে তাদের মাসিক ইনকামও অনেক ভালো হয়ে থাকে। ভালো কোনো প্রতিষ্ঠানে একজন দক্ষ ওয়েব ডিজাইনারের মাসিক আয় ৩০,০০০/- থেকে ৪০,০০০/- হয়ে থাকে। আর অনলাইন মার্কেটপ্লেসগুলোতে ইনকাম ঘন্টায় ১০ ডলার থেকে শুরু করে ৫০ ডলার পর্যন্ত।\nওয়েব ডিজাইন শেখার উপায়\nপ্রথমত, আপনাকে ভালো কোনো ট্রেইনারের থেকে পেইড কোর্স করে শিখতে পারেন। পেইড কোর্সে ভর্তির জন্য বর্তমানে আমাদের দেশে অনেক ভালো ভালো আইটি ট্রেইনিং সেন্টার রয়েছে। আপনি চাইলে আপনার ইচ্ছানুযায়ী ভালো কোনো ট্রেইনিং সেন্টারে ভর্তি হতে পারেন।\nআবার, আপনি যদি চান তবে বিনামূল্যেও শিখে নিতে পারেন। অনলাইনে বিভিন্ন সাইট রয়েছে যেগুলো থেকে আপনি ওয়েব ডিজাইন শিখতে পারেন। যদি অনলাইন থেকে শিখতে চান তবে Udemy থেকে শিখতে পারেন। আর যদি ফ্রিতে নিজে নিজে শিখতে চান তাহলে W3Schools রয়েছে আপনার জন্য। ওয়েব ডিজাইনের বেসিক হাতে খড়ি আপনি এই সাইট থেকেই নিতে পারেন।\nএছাড়াও ইউটিউব থেকেও আপনি বিভিন্ন ভিডিও দেখেও শিখতে পারেন। তবে মূল কথা এটাই যে আপনাকে প্র্যাকটিস করতে হবে নিয়মিত। তবেই আপনি নিজেকে একজন ভালো ওয়েব ডিজাইনার হিসেবে তৈরী করতে পারবেন।\nওয়েব ডিজাইন এর জন্য কেমন কনফিগারেশান এর পিসি দরকার?\nঅনেকেই ওয়েব ডিজাইন শেখার জন্য কেমন পিসি নির্বাচন করবেন বা ক্রয় করবেন তা নিয়ে দ্বিধা-দ্বন্দে পড়ে যান। আসলে শুধু ওয়েব ডিজাইন শেখার জন্য একেবারে লো স্পেসিফিকেশনের একটি পিসিই যথেষ্ট। তবে, হাই বাজেটের ক্ষেত্রে আপনি এই পিসিটি ব্যবহার করতে পারেন। এটি কোনো রকম ঝামেলা ছাড়াই কমপক্ষে ১০ বছরেরও বেশি সার্ভিস দেবে।\nSSD: 120 GB,\nMotherboard: উন্নত মানের\nCasing: 2000 tk.\nMonitor: 22 inches\nআগের তুলনায় বর্তমানে ওয়েব ডিজাইনের চাহিদা দেশে-বিদেশে ব্যাপক হারে বাড়ছে। আমরা যদি বিভিন্ন মার্কেটপ্লেস গুলোর দিকে তাকাই তাহলেই এর চাহিদা পরিলক্ষিত হবে। একজন ওয়েব ডিজাইনারের বিভিন্ন প্রতিষ্ঠানে চাকরীর সুযোগ সহ নিজে স্বাধীনভাবে কাজ করার ব্যাপক সুযোগ রয়েছে।\nসরকারী প্রতিষ্ঠান এবং এনজিও সহ বিভিন্ন আইটি কোম্পানী বা ফার্মগুলোতেও ওয়েব ডিজাইনারদের চাকরীর সুবিধা রয়েছে। এছাড়াও মার্কেটিং এজেন্সী গুলোতেও ওয়েব ডিজাইনারদের চাহিদা রয়েছে।\nআপনি যদি ধৈর্য এবং কঠোর পরিশ্রমের সাথে এগিয়ে যেতে পারেন তবেই মাত্র কয়েক বছরেই আপনি ওয়েব ডিজাইনে ভালো ক্যারিয়ার গড়তে পারবেন। কাজের শুরুর দিকে হয়তো শুধুমাত্র ছোট অথবা মাঝারি আকারের প্রজেক্ট দিয়ে আপনার ওয়েব ডিজাইন পেশার জার্নি শুরু হতে পারে।\nতবে, চার থেকে পাঁচ বছরের মধ্যে আপনি একজন সিনিয়র ওয়েব ডিজাইনার হিসেবে নিজের ক্যারিয়ারকে উন্নীত করতে পারেন। এরপর থেকে আপনি বড় প্রজেক্ট অথবা বড় বড় ক্লায়েন্টদের সাথেও কাজ করার সুযোগ পেতে পারেন। এছাড়াও নিজের দক্ষতা এবং অভিজ্ঞতার দ্বারা নিজেই একটি আইটি সংস্থাও তৈরী করতে পারেন।\nমূলত, একজন সফল ওয়েব ডিজাইনার হতে গেলে আপনার ওয়েব ডিজাইন সম্পর্কিত সকল বিষয়ে দক্ষতা থাকা উচিত। সুতরাং, ওয়েব ডিজাইনে আপনার ক্যারিয়ার গঠনের ক্ষেত্রে গুরুত্বপূর্ণ সিদ্ধান্তটি আপনার নিজেরই নিতে হবে। ভবিষ্যত ক্যারিয়ারের জন্য আপনার স্কিল বাড়ান।\nআটিকেলটি: studytechbd.com থেকে নেওয়া হয়েছে।\nTags:আয় করা ওয়েব ডিজাইন কত টাকা করে মাসে যায়\nfacebook twitter pinterest linkedin HTML ট্যাগ কি? HTML এ প্রোগ্রাম …\nfacebook twitter pinterest linkedin গত পর্বে আপনাদের বলেছিলাম এই পর্বে …\nfacebook twitter pinterest linkedin অনেকটা ফর লুপের (for loop) মতই। …\nfacebook twitter pinterest linkedin কেন ওয়েব ডেভেলপার হবেন? বর্তমান সময়ে …\nfacebook twitter pinterest linkedin জাভা সত্যিকার অর্থেই অনেক মজার এবং …


করোনার ভুয়া রিপোর্ট, সাবরিনা-আরিফুলের বিরুদ্ধে বাদীর সাক্ষ্য - |ভিন্নবার্তা\nভারত-নিউজিল্যান্ডকে পিছু হটিয়ে টেস্ট র‌্যাংকিংয়ের শীর্ষে অস্ট্রেলিয়া যুবলীগ সাধারণ সম্পাদক নিখিল ফের করোনা আক্রান্ত শারজায় সড়ক দুর্ঘটনায় বাংলাদেশি মা-মেয়ে নিহত ঘুরতে বেরিয়ে পিকআপের ধাক্কায় প্রাণ গেল ৩ বন্ধুর দুর্গাপুরে পেলুডার উল্টে চালকের মৃত্যু আফগানিস্তানে নারীর কর্মসংস্থান ১৬ শতাংশ কমেছে : আইএলও বিধিনিষেধ না মানলে আইনি ব্যবস্থা নিতে ডিসিদের নির্দেশ আইসিসি বর্ষসেরা ওয়ানডে একাদশে বাংলাদেশের তিন ক্রিকেটার আপনারা কী করতে যাচ্ছেন বিএনপি খুব ভালো বুঝেছে: আব্বাস খাদ্যমন্ত্রী সাধন চন্দ্র মজুমদার করোনায় আক্রান্ত\nকরোনার ভুয়া রিপোর্ট, সাবরিনা-আরিফুলের বিরুদ্ধে বাদীর সাক্ষ্য\nপ্রকাশ : বৃহস্পতিবার, ২৭ আগস্ট, ২০২০, ০৭:১৩ pm\nকরোনা পরীক্ষা না করে মনগড়া রিপোর্ট দেওয়ার অভিযোগে হওয়া মামলায় জেকেজির চেয়ারম্যান ডা. সাবরিনা চৌধুরী, তার স্বামী ও প্রতিষ্ঠানটির সিইও আরিফুল হক চৌধুরীসহ ৮ জনের বিরুদ্ধে সাক্ষ্যগ্রহণ শুরু হয়েছে।\nবৃহস্পতিবার (২৭ আগস্ট) ঢাকার মেট্রোপলিটন ম্যাজিস্ট্রেট সারাফুজ্জামান আনসারীর আদালতে বাদী কামাল হোসেন তার জবানবন্দি দেন। তিনি এজাহার সমর্থন করে বক্তব্য রাখেন।\nএরপর আসামিপক্ষ তাকে জেরা শুরু করেন। পরে আগামী ৩ সেপ্টেম্বর অসমাপ্ত জেরা ও পরবর্তী সাক্ষ্যগ্রহণের দিন ধার্য করেন আদালত।\nগত ২০ আগস্ট একই আদালত আসামিদের বিরুদ্ধে অভিযোগ গঠনের মাধ্যমে বিচার শুরুর নির্দেশ দেন। ওইদিনই সাক্ষ্যগ্রহণের জন্য ২৭ আগস্ট দিন ধার্য করা হয়।\nবিচার শুরু হওয়া অন্য আসামিরা হলেন- আবু সাঈদ চৌধুরী, হুমায়ূন কবির হিমু, তানজিলা পাটোয়ারী, বিপ্লব দাস, শফিকুল ইসলাম রোমিও ও জেবুন্নেসা। সাক্ষ্যগ্রহণর জন্য আসামিদের কারাগার থেকে আদালতে হাজির করা হয়।\nএদিন আসামি আরিফুল হক চৌধুরী ও সাঈদ চৌধুরীর পক্ষে তার আইনজীবীরা চার্জগঠনের আদেশের বিরুদ্ধে উচ্চ আদালতে যাবেন জানিয়ে সময় আবেদন করেন। রাষ্ট্রপক্ষ থেকে ঢাকা মহানগর পাবলিক প্রসিকিউটর আব্দুল্লাহ আবু এর বিরোধিতা করেন। উভয়পক্ষের শুনানি শেষে আদালত সময় আবেদন নামঞ্জুর করে বাদীর সাক্ষ্য নেন।\nআসামিপক্ষের অন্যতম আইনজীবী ফারুক আহাম্মদ এ তথ্য জানান।\nগত ৫ আগস্ট তাদের বিরুদ্ধে আদালতে অভিযোগপত্র দাখিল করেন মামলার তদন্ত কর্মকর্তা গোয়েন্দা পুলিশের (ডিবি) পরিদর্শক লিয়াকত আলী। অভিযোগপত্রটি দেখার পর মেট্রোপলিটন ম্যাজিস্ট্রেট জুলফিকার হায়াত তা বিচারের জন্য বদলির আদেশ দেন। এরপর বিচারের জন্য মামলাটি ঢাকার মেট্রোপলিটন ম্যাজিস্ট্রেট সারাফুজ্জামান আনসারীর আদালতে আসে।\nমামলার অভিযোগপত্রে সাবরিনা ও আরিফুলকে জালিয়াতি, প্রতারণার মূল হোতা এবং বাকি ছয়জনকে অপরাধে সহায়তাকারী হিসেবে উল্লেখ করা হয়।\nকরোনার ভুয়া রিপোর্ট দেওয়া প্রতিষ্ঠান জেকেজি হেলথ কেয়ারের কর্ণধার আরিফুল চৌধুরীর স্ত্রী ডা. সাবরিনা চৌধুরী জাতীয় হৃদরোগ ইনস্টিটিউটের একজন চিকিৎসক। জেকেজির চেয়ারম্যানের দায়িত্বে ডা. সাবরিনা আছেন বলে আইনশৃঙ্খলা রক্ষাকারী বাহিনী জানায়।\nগত ১২ জুলাই সাবরিনাকে জিজ্ঞাসাবাদের জন্য তেজগাঁও বিভাগীয় উপ-পুলিশ (ডিসি) কার্যালয়ে আনা হয়। তাকে জিজ্ঞাসাবাদ করেন জেকেজির প্রতারণা মামলার তদন্ত কর্মকর্তা ও ডিসিসহ পুলিশের ঊর্ধ্বতন কর্মকর্তারা। জিজ্ঞাসাবাদে তিনি সদুত্তর দিতে না পারায় তাকে তেজগাঁও থানায় আগেই আরিফুলের বিরুদ্ধে হওয়া মামলায় গ্রেফতার দেখানো হয়।\nপরদিনে ১৩ জুলাই জিজ্ঞাসাবাদের জন্য তিনদিনের রিমান্ডে পাঠান আদালত। সাবরিনার রিমান্ড চলাকালেই গত ১৫ জুলাই কারাগারে থাকা তার স্বামী আরিফুলকে চারদিনের রিমান্ডে পাঠানো হয়। এর মধ্যে ১৭ জুলাই সাবরিনাকে ফের দু’দিনের রিমান্ডে পাঠান আদালত। রিমান্ডে নিয়ে দু’জনকে মুখোমুখি জিজ্ঞাসাবাদও করা হয়।\nএছাড়া রাজধানীর মহাখালীর তিতুমীর কলেজে নমুনা সংগ্রহের বুথ বসিয়ে সেখানে প্রশিক্ষণের নামে নানা অনৈতিক কর্মকাণ্ডের অভিযোগও পাওয়া যায়। কলেজের কক্ষে নারী-পুরুষের আপত্তিকর অবস্থানসহ নানা অনৈতিক কাজে বাধা দিলে তিতুমীর কলেজের শিক্ষক, কর্মচারী ও ছাত্রদের উপরও হামলা করে আরিফুলের লোকজন।\nঅভিযোগ পাওয়া যায়, রিজেন্ট গ্রুপের চেয়ারম্যান সাহেদের মতো বিশিষ্ট ব্যক্তিদের নাম ভাঙিয়ে বিভিন্নজনকে হুমকি দিতেন আরিফ। এমনকী প্রধানমন্ত্রীর কার্যালয়ের নাম ব্যবহার করে স্বাস্থ্য অধিদফতরের অতিরিক্ত মহাপরিচালককেও দেখে নেওয়ার হুমকি দেন তিনি।\nমাসিক আর্কাইভ Select Month January 2022 (2213) December 2021 (3239) November 2021 (3257) October 2021 (3649) September 2021 (2698) August 2021 (2955) July 2021 (2764) June 2021 (2858) May 2021 (2901) April 2021 (2692) March 2021 (2346) February 2021 (1662) January 2021 (1849) December 2020 (2123) November 2020 (1750) October 2020 (2454) September 2020 (2472) August 2020 (1838) July 2020 (1079) June 2020 (830) May 2020 (818) April 2020 (846)


মেজর খালেদ মোশাররফ – বঙ্গবন্ধু শুধু একটি নাম\n১৯৭১ সালের মার্চ মাস৷ উত্তাল বাংলাদেশ৷ বঙ্গবন্ধুর ৭ মার্চের ভাষণ হয়ে গেছে৷ পরিষ্কার হয়ে গেছে, পাকিস্তান টিকবে না৷ বছরের পর বছর ধরে বাঙালি জনগোষ্ঠীর উপর পাকিস্তানি সরকার যে শোষণ চালিয়েছে, তাতে ক্ষোভ দানা বেঁধে উঠেছিল সমগ্র পূর্ব পাকিস্তানের মানুষের মনে৷ সে সময়ই জন্ম নেয় কয়েকটি শ্লোগান, যেগুলো আগুন জ্বালিয়ে দিত বাঙালির মনে, ‘বীর বাঙালি অস্ত্র ধর, বাংলাদেশ স্বাধীন কর’- ছিল সে রকমই একটি শ্লোগান৷ ইয়াহিয়া সরকার গোলটেবিল বৈঠকের নামে করছিল সময়ক্ষেপণ৷ ওদিকে পশ্চিম পকিস্তান থেকে নিয়ে আসছিল সেনাদের৷ নিয়ে আসছিল অস্ত্রশস্ত্র৷ পাকিস্তান সেনাবাহিনীর বেঙ্গল রেজিমেন্টের বাঙালি সৈনিকদের নিয়ে অস্বস্তি ছিল তাঁদের৷ তাই পাকিস্তানি শাসকগোষ্ঠি বাঙালি সেনাদের নিয়ে নানা ষড়যন্ত্রের জাল বুনে যাচ্ছিল৷ গোপনে চূড়ান্ত হয়েছে বাঙালিদের আক্রমণ করার পরিকল্পনা৷ বাঙালি সৈন্যরা যেন জনগণের পাশে না দাঁড়াতে পারে, সেজন্য বিভিন্ন কুট-কৌশল করে তারা৷\nপাকিস্তান সেনা বাহিনীর তত্‍কালীন মেজর খালেদ মোশাররফকে নিয়েও পাকিস্তান বাহিনী বিভিন্ন কুট-কৌশলের আশ্রয় নেয়৷ কারণ তিনি ছিলেন বাঙালি৷ সেইসময় খালেদ মোশাররফ ছিলেন ঢাকা সেনানিবাসে৷ সেখান থেকে তাঁকে ১৯৭১ সালের ১৯ মার্চ ৪র্থ বেঙ্গল রেজিমেন্টের হেড অফিস কুমিল্লাতে উপপ্রধান হিসেবে বদলি করা হয়৷ তিনি ২২ মার্চ তাঁর পরিবারকে ঢাকায় ধানমন্ডিতে রেখে চলে যান৷ ইউনিটে পৌঁছার সাথে সাথেই তিনি বুঝতে পারলেন তাঁর সৈন্যরা বেশ উদ্বিগ্ন৷ পাঞ্জাবিদের কমান্ডো এবং গোলন্দাজ বাহিনী বেঙ্গল রেজিমেন্টের চারপাশে পরিখা খনন করে মেশিনগান লাগিয়ে অবস্থান নিয়েছে৷ নির্দেশ পেলেই সবাইকে হত্যা করবে৷ সেনানিবাস রক্ষার অজুহাতে এসব পরিকল্পনা নিয়েছে তাঁরা৷ ফলে স্বাভাবিকভাবেই ৪র্থ বেঙ্গল রেজিমেন্টের সৈন্যদের মনে তীব্র অসন্তোষ দানা বেঁধে উঠেছিল৷ তিনি পৌঁছবার সঙ্গে সঙ্গে তাঁরা জানতে চাইলেন এখন তাঁদের কী কর্তব্য? তিনি তাঁদের সতর্ক থাকতে বললেন ৷\n২৪ মার্চ সকালে খালেদ মোশাররফ উপপ্রধান হিসেবে দায়িত্ব বুঝে নেওয়ার সময় লে. কর্নেল খিজির হায়াত খান তাঁকে ডেকে পাঠালেন৷ অফিসের ভিতর ঢুকে দেখলেন, তিনি বেশ উদ্বিগ্ন৷ তাঁকে জানালেন, সিলেটের শমসের নগরে নকশালপন্থিরা বেশ তত্‍পর হয়েছে এবং ভারত থেকে অনুপ্রবেশ ঘটছে৷ এসব কারণে ৪র্থ বেঙ্গলের একটি কোম্পানী নিয়ে আজই খালেদকে কুমিল্লা ছেড়ে যেতে হবে তাদের দমন করতে ৷ জবাবে তিনি বললেন একটা কোম্পানী যখন যাবে তখন কোনো জুনিয়র মেজরকে সেখানে পাঠানো যেতে পারে৷ সাধারণত কোনো উপপ্রধান একটি কোম্পানী নিয়ে যায় না৷ তাঁর কথায় তিনি অপ্রস্তুত হয়ে বললেন, আপনি এখন যান ৷ কিছুক্ষণ পরে তিনি তাঁকে ব্রিগেড কমান্ডারের কাছে নিয়ে যান ৷ ব্রিগেড কমান্ডার তাঁকে বললেন, এটি একটি বিশেষ গুরুত্বপূর্ণ কাজ তাই তোমাকে নির্বাচিত করেছি৷ আশা করি নিরাশ করবে না৷ তিনি বুঝলেন তাঁকে যেতেই হবে৷ শমসের নগরে যাওয়ার পথে ব্রাহ্মণবাড়িয়ায় ছাত্র জনতা তাঁকে বাঁধা দেয়৷ তাঁরা তাঁকে জানায় যে, পূর্ব বাংলায় পাক সেনারা গুলি চালিয়েছে৷ তাঁরা ইচ্ছা করেই বেঙ্গল রেজিমেন্টের সৈনিকদের কুমিল্লা থেকে দূরে পাঠিয়ে দিচ্ছে৷ তিনি তাদের বুঝিয়ে শান্ত করে আবার রওনা দিলেন শমসের নগরের পথে৷\n২৫ মার্চে শমসের নগরে পৌঁছার পর তিনি দেখলেন পরিস্থিতি স্বাভাবিক৷ স্থানীয় লোকজনের সঙ্গে আলোচনা করে আরও জানতে পারলেন সেখানে কোনো অঘটন ঘটেনি৷ কোথাও নকশালপন্থিদের কোনো চিহ্ন খুঁজে পেলেন না তিনি৷ বুঝতে পারলেন তাঁকে কৌশল করে এখানে পাঠানো হয়েছে এবং যা কিছু তারা বলেছিল তার সবটাই মিথ্যা৷ কারণ বাঙালি সৈন্যদের নিয়ে গঠিত ইস্ট বেঙ্গল রেজিমেন্টের সৈন্যদের দেশের নানা অংশে ছড়িয়ে ছিটিয়ে রাখাই ছিল তাদের মূল উদ্দেশ্য৷ যাতে আক্রমণ করলে বাঙালি সেনারা ঐক্যবদ্ধভাবে পাক সেনাদের বিরুদ্ধে রুখে দাঁড়াতে না পারে৷\nখালেদ মোশাররফ ওয়ারলেসের মাধ্যমে হেডকোয়ার্টারে শাফায়াত জামিল এবং ক্যাপ্টেন হায়দারের সঙ্গে যোগাযোগের চেষ্টা করলেন৷ অনেক কষ্টে পরের দিন যোগাযোগ হয় তাঁদের৷ তাঁরা জানান, ব্রাহ্মনবাড়িয়ায় সান্ধ্য আইন জারি হয়েছে এবং ৪র্থ বেঙ্গলকে তা কার্যকর করতে বলা হয়েছে৷ লোকজন সান্ধ্য আইন ভঙ্গ করে মিছিল করছে৷ এ অবস্থায় কী করণীয়?\nপ্রায় ১শ মাইল দূরে অবস্থান করে তাঁর পক্ষে এ প্রশ্নের জবাব দেয়া কঠিন ছিল৷ একদিকে সামরিক শৃঙ্খলা আর কর্তব্য বোধ আর অন্যদিকে বিবেকের দংশন তাঁকে পীড়িত করছিল৷ এই উভয় সংকটে পড়ে তিনি চিন্তাশক্তি হারিয়ে ফেললেন৷ মেজর শাফায়াত জামিলকে তিনি বললেন, আমাকে কিছুটা সময় দাও৷\nঅবশেষে তাঁর বিবেক তাঁকে চূড়ান্ত সিদ্ধান্ত নিতে বাধ্য করল ৷ যদিও কোনো রাজনৈতিক নির্দেশ সেই মুহূর্তে ছিল না৷ বঙ্গবন্ধুর ৭ মার্চের ঘোষণার কথা তাঁর মনে পড়ে গেল৷ বঙ্গবন্ধু বলেছিলেন, ‘এবার ঘরে ঘরে দূর্গ গড়ে তোল৷ এবারের সংগ্রাম স্বাধীনতার সংগ্রাম’৷ তিনি লে. মাহবুবকে বললেন, ‘এই মুহূর্তে আমি স্বাধীন বাংলার আনুগত্য স্বীকার করলাম৷ স্বাধীন বাংলার পতাকা উড়িয়ে দাও৷ আর সব সৈনিকদের বলে দাও আজ থেকে আমরা আর কেউ পাকিস্তানের অনুগত নই৷’ লে. মাহবুব যেন এই নির্দেশের অপেক্ষাতেই ছিলেন৷ তিনি দৌড়ে গিয়ে বাকি সৈনিকদের জানিয়ে দিলেন৷ কিছুক্ষণ পরেই খালেদ মোশাররফ শুনতে পেলেন বাঙালি সৈনিকদের শ্লোগান ‘জয় বাংলা’৷\n← স্বাধীনতার ঘোষনা প্রশ্নে আপনি আবাল কিনা পরীক্ষা করে নিন।\nশহীদ বুদ্ধিজীবী রাশীদুল হাসান →\nত্রাণ পেয়েছে দেড় কোটির বেশি পরিবার


প্রতিবন্ধীদের সঙ্গী...-584867 | কালের কণ্ঠ | kalerkantho\nইমরানের বয়স সাত। ঢাকার টঙ্গীর আবদুল্লাহপুরে থাকে। সে শারীরিক প্রতিবন্ধী। ‘নিউরো ডেভেলপমেন্ট ডিজঅ্যাবিলিটি’ রোগে ভুগছে। মানে তার মাংসপেশী অবশ হয়ে আছে। তবে ওর দরিদ্র শ্রমিক বাবা জানতেন না, কোথায় চিকিৎসা করালে তাঁর ছেলে ভালো থাকবে। ‘আইডেনটিটি ইনক্লুশন’-এর বন্ধুরা উত্তরায় মানসিক প্রতিবন্ধীদের স্কুল বিউটিফুল মাইন্ডে ইমরানকে ভর্তি করেছেন। সে সেখানে পড়ালেখা করছে, তার চিকিৎসাও চলছে।\nঅনেক দিন ধরেই এসব প্রতিবন্ধী শিশু নিয়ে কাজ করছেন শামসিন আহমেদ। তিনিই সংগঠনটির প্রতিষ্ঠাতা পরিচালক। তিনি বললেন, ‘প্রতিবন্ধিতা সেই শিশু বা ব্যক্তির সমস্যা নয়, এটি সমাজ ও রাষ্ট্রের সমস্যা। কারণ প্রতিবন্ধী বলে তাদের সবাই দূরে সরিয়ে রাখে, বাঁচতে দিতে চায় না, সাহায্যও করে না।’ তিনি ও তাঁর বন্ধুরা এই মানসিক প্রতিবন্ধীদের নিয়ে কাজ করেন।\nকিভাবে এই কাজের শুরু? শামসিন তাঁর জীবনের গল্পই বললেন, ‘আমার বড় বোনটি মৃগীরোগে আক্রান্ত। আমার সাত বছরের বড় তিনি। তখন আমরা নাইজেরিয়ায় থাকতাম। শিক্ষক বা স্কুল কর্তৃপক্ষ তাঁর রোগটিকে কিন্তু গুরুত্ব দেননি। অন্য দশটি ছেলে-মেয়ের সঙ্গে আমার বোন নবম শ্রেণি পর্যন্ত সেখানে লেখাপড়া করেছেন। দেশে ফিরে তিনি স্কুলেও ভর্তি হলেন। একদিন হঠাৎ স্কুলে তাঁর খিঁচুনি হলো। পরে স্কুল কর্তৃপক্ষ জানিয়ে দিলেন, এমন ছাত্রী তাঁরা স্কুলে রাখবেন না।’ এরপর কেঁদে ফেললেন তিনি, ‘কোনো স্কুলই তাঁকে ভর্তি করেনি। তাঁর আর পড়ালেখাই হয়নি। সে অভিজ্ঞতা থেকে মানসিক রোগে আক্রান্তদের প্রতি সমাজের নেতিবাচক আচরণ বদলানোর জন্য কাজ করছি আমি।’\nলেখাপড়া শেষ করে তিনি প্রতিবন্ধীদের জন্য পরিচালনা করা ব্র্যাকের একটি কর্মসূচিতে কাজ করলেন। তাতে প্রতিবন্ধিতার পেছনে সমাজের নেতিবাচক ভূমিকাগুলো জানলেন। সেগুলো থেকে বেরিয়ে আসার জন্য সবার অংশগ্রহণ বা ইনক্লুশনের উপায় শিখলেন। মানসিক স্বাস্থ্য উন্নয়নের কোর্স করলেন। ২০১৫ সালে সমমনাদের সঙ্গে আলোচনা করলেন। তাঁরা সবাই মিলে ফেসবুকে পেজ খুললেন, www.facebook.com/identityinclusion। সংগঠনের নাম দিলেন ‘আইডেনটিটি ইনক্লুশন।’ ফেসবুকে প্রচারণা চলল, স্বেচ্ছাসেবীদের প্রশিক্ষণ দেওয়া হলো। তার পর থেকে এসব মানুষকে সমাজের মূলধারায় নিয়ে আসতে কাজ শুরু করছেন তাঁরা। আইডেনটিটি ইনক্লুশনে এখন ১০ জন স্বেচ্ছাসেবী আছেন। তাঁরা বিভিন্ন বিশ্ববিদ্যালয়ের ছাত্র-ছাত্রী। ব্যবস্থাপক আছেন দুজন। রোগী ও তার পরিবারকে তাঁরা মনো-সামাজিক সহায়তা ও পরামর্শ প্রদান করেন। সারা দেশের তরুণদেরও তাঁদের কাজে যুক্ত করতে বিশ্ববিদ্যালয়গুলোর ছাত্র-ছাত্রী ও আগ্রহী প্রতিষ্ঠানকে ‘আইডেনটিটি ইনক্লুশন’ প্রশিক্ষণ দিয়ে চলেছে। শামসিন বললেন, ‘গত দুই বছরে ঢাকা, খুলনা, শাহজালাল, নর্থ সাউথ এবং এশিয়ান ইউনিভার্সিটি ফর উইমেনের ছাত্র-ছাত্রীদের আমরা কর্মশালার মাধ্যমে প্রশিক্ষণ দিয়েছি। এ পর্যন্ত ৮০ জন শিক্ষার্থী প্রশিক্ষণ গ্রহণ করেছেন।’ এত দিন ধরে কাজ করে কী দেখেছেন—এই প্রশ্নের জবাবে তিনি বললেন, ‘বাংলাদেশের মূলধারার স্কুলগুলো মানসিক প্রতিবন্ধী বলে এসব ছাত্র-ছাত্রীকে ভর্তি করে না। এভাবে তাদের শিক্ষা, বিনোদন ও কর্মসংস্থানের অধিকার থেকে বঞ্চিত করা হয়। ফলে তারা আরো হতাশ হয়ে পড়ে, শরীর ও মন আরো ভেঙে পড়ে। আমরা তাদের উন্নত জীবনের জন্য কাজ করি।’ এই কাজের সুবাদে ২০১৬ সালে ‘আরবান ইনোভেশন চ্যালেঞ্জ’ প্রতিযোগিতায় স্বাস্থ্য ক্ষেত্রে ‘আইডেনটিটি ইনক্লুশন’ বিশেষ পুরস্কার পেয়েছে। শামসিন আহমেদ ও তাঁর বন্ধুরা স্বপ্ন দেখেন, এমন এক দেশ হবে বাংলাদেশ, যেখানে কাউকে ‘প্রতিবন্ধী’ বলে তার সঙ্গে অন্যায় আচরণ করা হবে না। সমাজের অন্যদের মতো তাদেরও সব ক্ষেত্রে অংশগ্রহণের সমান অধিকার থাকবে।\nতরুণ নেতা ৩ জানুয়ারি, ২০১৮ ০০:০০\nরক্তযোদ্ধা ৩ জানুয়ারি, ২০১৮ ০০:০০\nপথশিশুদের বন্ধু ৩ জানুয়ারি, ২০১৮ ০০:০০\nইংরেজি শিখতে কোনটা জরুরি? ৩ জানুয়ারি, ২০১৮ ০০:০০\nসত্যিকারের সবুজ স্কুল ৩ জানুয়ারি, ২০১৮ ০০:০০\n‘স্কাউটিংয়ে শিখেছি টিকে থাকার সূত্র’ ৩ জানুয়ারি, ২০১৮ ০০:০০